صفدر کربلائی

اصل ناں      صفدر حسین

قلمی ناں       صفدر کربلائی   

جمن           1985ء   

تعلیم         ایم اے اردو

پیشہ          تدریس   

فون نمبر       03338907977

جاہ پتہ        محلہ سردار بخش۔بھکر

صفدر کربلائی ہک خوبصورت لب و لہجے دے شاعر ہن ۔ انہاں دی موزوں طبع شاعری پڑھ کے قاری کوں مزہ آویندے۔مجال ہے جو کتھائیں الفاط کوں چھک سنگوڑ کے بدھن بلکہ ہر لفظ کوں ناپ تول کے اوندی نشست تے ایجھی سلیقہ مندی نال بدھیندن جو روانی اچ ذراوی جھول نہیںآندا ۔تے اوہ عمدہ خیالات دی عمدہ شاعری کریندن۔آپ دے کئی شعری مجموعے وی چھپ چکے ہن ۔تے ایویں شاعری دے نال نال اوہ ہک پختہ کار نثر نگار وی ہن ۔زیادہ تر اوہ تحقیقی کم اچ رُجھے رہندن،تے تحقیق دے میدان اچ اوہ بہوں سارا کم کر چکے ہن ۔جڈاں جو انہاندیاں زیرِ طبع کئی نثری کتاباں تکمیل دے مراحل اچ ہن ۔

جتھوں تک صفدر صاحب دی غزل دا تعلق ہے تاں اوہ اپنی غزل اچ ہر قسمی موضوعات گھن آندن ،لیکن غزل اچ انہاندا مرکزی موضوع محبوب دے لب و رخسار تے اوندی زلف کنڈل دی   تعریف کرن ہے ۔

صفدر کربلائی سرائیکی زبان
دا ٻہوں وݙا شاعر ہے

کتاباں

مرثیہ  

 شام توں پہلےبحرین دے موتی
پیراں ہیٹھ اسمان
ساڈی جھوک تے آ
محبت رول ڈیندی ہے
مرا حسین ابھی کربلا نہیں پہنچا
 اردو کفتاں
ثنائے مظہرالعجائب              
سرایکی مرثیے (سید غلام حسن شاہ تائب) 
مرتب صفدر کربلائی
کچھی دی الہامی کتاب
شاعر غلام سکندر خان غلام
سرائیکی مرثیے
مرتب صفدر کربلائی
( زیرطبع)

نمونہ کلام

 غزل 
ریت ، مٹی ، تے ڈاب ککھاں تے

سارے جگ دے عذاب ککھاں تے

اے درختاں کوں زیب نئیں ڈیندا

پکھی بیٹھن خراب ککھاں تے

ڈھیر پُھلاں دے تذکرے کیتن

ہنڑ لکھیسوں کتاب ککھاں تے

چوب خیمے دی لکھدی رہ گئی اے

کربلا دا نصاب ککھاں تے

ہک شکاری کھنڈا کے رکھ چھوڑن

ہک پرندے دے خاب ککھاں تے

لگدائے صفدر بہار آ گئ ہے

کِھلدئے پئے ہن غلاب ککھاں تے

۔۔۔۔۔۔۔۔۔۔۔۔۔۔ صفدر کربلائی۔۔ بکھر

ونکی:سرائیکی شاعر